Facebook rakentaa ihmisten sähköpostien ja puhelinten yhteystiedoista kaikille käyttäjille omat varjoprofiilit, joiden tietoihin käyttäjillä ei ole pääsyä.

Jos Facebookille antaa luvan puhelimen tai sähköpostin yhteystietojen käyttöön, se lisää sieltä löytyvät tiedot käyttäjien varjoprofiileihin – myös niiden käyttäjien, joiden yhteystiedot puhelimessa ovat.­

Facebook tietää meistä paljon, mutta kuinka paljon?

Facebook todennäköisesti tietää jokaisen osoitteen, jossa olemme koskaan asuneet, jokaisen koskaan käyttämämme sähköpostiosoitteen, jokaisen koskaan käyttämämme puhelinnumeron, jokaisen lempinimemme, jokaisen sosiaalisen median ja eri viestipalveluiden tilimme ja ylipäätään kaiken, mitä muut ihmiset ovat lisänneet meistä puhelintensa yhteystietoihin.